Námslok	Hæfni- þrep	Lýsing
Rafeindavirki	3	Rafeindavirki býr yfir hæfni til að vinna sjálfstætt og getur leiðbeint öðrum. Hann hefur þekkingu í lestri rafeindarásateikninga og getur magntekið og unnið verkáætlanir eftir þeim. Hann hefur haldgóða tölvuþekkingu á vélbúnaði, hugbúnaði og netbúnað. Hann getur notað almenn og sérhæfð mælitæki við störf sín og framkvæmt bilanaleit og viðgerðir í rafeindabúnaði. Hann getur hannað og teiknað, hermt og smíðað einfaldar rafeinda- og stýrirásir. Hann þekkir helstu aðferðir til útsendinga og móttöku á fjarskiptamerkjum bæði í leiðslum og lofti. Rafeindavirki er löggilt starfsheiti.
Rafveituvirki	3	Rafveituvirki býr yfir hæfni til að vinna sjálfstætt og getur leiðbeint öðrum. Hann getur annast raflagnir og eftirlit með raflögnum og rafbúnaði í samræmi við gildandi reglugerðir og staðla (IST 200) í byggingum og í veitukerfum. Hann hefur sérhæfða þekkingu í lestri raflagnateikninga fyrir veitukerfi og getur magntekið og unnið verkáætlanir eftir þeim. Hann getur notað almenn og sérhæfð mælitæki við störf sín og framkvæmt bilanaleit og viðgerðir í veitukerfum. Hann þekkir til hvers konar raftækja, rafvéla, iðntölvustýringa og stýribúnaðar. Hann þekkir vel til vinnu við háspennuvirki og lagningu háspennulagna bæði í lofti og jörð. Hann þekkir vel til burðarþols og búnaðar er varðar lagningu háspennulagna. Hann þekkir til umhverfismála og samskipta við landeigendur. Rafveituvirki er löggilt starfsheiti.
Rafvélavirki	3	Rafvélavirki býr yfir hæfni til að vinna sjálfstætt og getur leiðbeint öðrum. Hann getur annast raflagnir og eftirlit með rafvélum og rafbúnaði í samræmi við gildandi reglugerðir og staðla (IST 200) í byggingum , skipum og bátum. Hann hefur sérhæfða þekkingu í lestri rafvélateikninga og getur magntekið og unnið verkáætlanir eftir þeim. Hann getur notað almenn og sérhæfð mælitæki við störf sín og framkvæmt bilanaleit og viðgerðir í rafbúnaði. Hann þekkir til hvers konar raftækja, rafvéla, iðntölvustýringa og stýribúnaðar. Hann getur undið vindinga í rafmótora og spenna. Rafvélavirki er löggilt starfsheiti.
Rafvirki	3	Rafvirki býr yfir hæfni til að vinna sjálfstætt og getur leiðbeint öðrum. Hann getur annast raflagnir og eftirlit með raflögnum og rafbúnaði í samræmi við gildandi reglugerðir og staðla (IST 200) í byggingum, skipum og bátum. Hann hefur sérhæfða þekkingu í lestri raflagnateikninga og getur magntekið og unnið verkáætlanir eftir þeim. Hann getur notað almenn og sérhæfð mælitæki við störf sín og framkvæmt bilanaleit og viðgerðir í rafbúnaði. Hann þekkir til hvers konar raftækja, rafvéla, iðntölvustýringa, stýribúnaðar og forritanlegra raflagnakerfa. Rafvirki er löggilt starfsheiti.
Símsmiður	3	Símsmiður býr yfir hæfni til að vinna sjálfstætt og getur leiðbeint öðrum. Hann getur annast fjarskiptalagnir og eftirlit með fjarskiptalögnum og búnaði í samræmi við gildandi reglugerðir og staðla. Hann hefur sérhæfða þekkingu í lestri fjarskiptateikninga og getur magntekið og unnið verkáætlanir eftir þeim. Hann getur notað almenn og sérhæfð mælitæki við störf sín og framkvæmt bilanaleit og viðgerðir í fjarskiptalögnum og búnaði. Hann þekkir til hvers konar fjarskiptatækja. Hann getur sett saman fjarskiptastrengi og tengt við endabúnað samkvæmt stöðlum og verkblöðum og tengt fjarskiptaveitu við húsveitu. Hann getur unnið við uppbyggingu og rekstur tengivirkja í símstöðvum. Símsmiður er löggilt starfsheiti.